
PENDAHULUAN 



Alhamdulillah, segala puji dan syukur dipanjatkan 
kepada Allah pencipta segala makhluk. Selawat dan salam buat 
baginda S pembawa rahmat ke seluruh alam dan buat ahli 
keluarga dan sahabat baginda yang tercinta serta umat Islam 
seluruhnya. 

Segala kesyukuran hanya berhak bagi Allah, kerana 
dengan rahmat dan izin-Nya dapat penterjemah menyiapkan 
terjemahan dan ulasan untuk sebuah risalah yang ringkas ini daripada 
risalah-risalah yang dikumpulkan oleh Syeikh Muhammad 
Nuruddin. Risalah ini adalah sebuah karangan ulama yang tersohor 
iaitu Sayyid Muhammad bin Alawi al-Maliki al-Hasani. Beliau adalah 
seorang ulama dari Makkah dan ramai daripada Ulama kita sekarang 
adalah anak didik beliau. 

Kandungannya serba sedikit membahaskan permasalahan 
tasawuf dan juga Asya'irah. Penulisan ini bertujuan menjelaskan 
keraguan yang berlaku terhadap pemahaman tasawuf dan akidah. Bagi 
menjawab segala tohmahan yang dilemparkan oleh sesetengah pihak 
terhadap hakikat tasawuf. Penulis mengemukakan hujah-hujah dan 
kalam para salaf soleh tentang masalah ini secara ringkas dan padat. 

Perbahasan kedua pula membincangkan realiti sebenar 
golongan Asya'irah dalam manhaj akidah serta para Ulama yang 
berpegang dengan metodologi Asya’irah yang difitnah dengan 
tuduhan yang tidak benar oleh pihak tertentu. 

Pada kesempatan ini penterjemah mengucapkan jutaan 
terima kasih dan penghargaan buat semua guru yang pernah 
mendidik diri ini atas segala sokongan dan tunjuk ajar yang diberikan, 
terutamanya sama ada yang berada di Mesir atau di tanah air serta di 

mana sahaja berada. Seterusnya buat kedua ibu bapa dan keluarga di 
tanah air, atas sokongan dan galakan yang telah diberikan. Kemudian 
buat teman-teman seperjuangan yang banyak membantu diri ini 
dalam setiap urusan khususnya dalam usaha menterjemah risalah ini. 

Penterjemah amat mengharapkan sebarang teguran dan 
pandangan serta tunjuk ajar bagi memantapkan lagi kefahaman kita 
semua terhadap ilmu dan turatb ulama silam. Pihak penterjemah 
memohon berbanyak kemaafan atas kekurangan usaha ini dan semoga 
kita semua mendapat inayat dan petunjuk daripada Allah 181 

Akhir kalam, marilah kita sama-sama berusaha bagi 
meningkatkan motivasi dan kefahaman serta amalan kita 
terhadap ilmu. Semoga Allah menerima segala usaha dan 
amalan kita. Penterjemah amat berharap agar kita semua 
mendapat manfaat daripada khazanah ilmu yang ditinggalkan 
oleh para ulama. 

Wassalam. 

Mohammad Nassrul bin Abdul Shomad 

Toob el-Ramly, Hayyu Asyir, 

Madinah Nasr, Kaherah, Mesir. 

8.33 malam, 

18 Syawal 1428 H 
29 Oktober 2007 M 

(*-r~j^ t>^' {•—* 

Dewasa ini tasawuf 1 sering dizalimi dan 

mendapat pelbagai tohmahan. Hanya segelintir sahaja 
yang mampu meneliti secara adil bahkan sikap 

keterlaluan dan biadab sebahagian daripada mereka 
menjadikan tasawuf termasuk di antara sifat-sifat 
tercela dan buruk yang menggugurkan kelayakan 
menjadi saksi serta menghilangkan sifat a’dalah 2 (tidak 
fasiq). Sehingga dikatakan: Si fulan tidak thiqoh dan 
tidak boleh diterima riwayatnya. Apabila dipersoalkan, 
kenapa? Maka dijawab, kerana beliau adalah seorang 
Ahli Sufi. 

Apa yang pelik dan menghairankan apabila kita 
perhatikan terdapat segelintir golongan yang mencela 
tasawuf dan jelas menentang malah bermusuh terhadap 
pengamalnya dan juga yang sering mengingkari 
melakukan perkara yang dilakukan Ahli Tasawuf dan 
berucap dengan ucapan Ahli Tasawuf, kemudian tanpa 
segan silu memetik kalam dan kata-kata tokoh-tokoh 
sufi di dalam ucapan dan khutbah mereka di atas 
mimbar Jumaat serta halakah pengajian. Salah seorang 
daripada mereka berucap dengan penuh bangga dan 
angkuh: Berkata Al-Fudhail bin lyadh 3 , berkata aj- 
Junaid 4 , berkata Hasan Al-Basri 5 , berkata Sahi At- 
Tustari 6 , berkata Al-Muhasibi 7 , berkata Bishru al-Hafi 8 . 

Kesemua mereka itu merupakan imam-imam, 
paksi, tiang, tonggak dan binaan tasawuf. Kitab-kitab 
tasawuf dibanjiri dengan ucapan-ucapan, kisah-kisah, 
moral dan kesempurnaan mereka. Saya tidak pasti 
adakah dia tidak mengetahui atau sengaja berpura-pura 
tidak tahu, buta atau sengaja memejamkan mata? 

Aku suka menukilkan ucapan Ulama yang 
merupakan tiang tasawuf dan ahlinya. Aku ingin 
membawa ucapan mereka tentang syariat Islam, supaya 
kita mengetahui pendirian mereka yang sebenar. Ini 
merupakan satu kewajipan kerana ingin mengenal 
seseorang tidak boleh tidak kecuali dari dirinya sendiri. 
Manusia merupakan sebaik-baiknya untuk menjelaskan 
pandangannya sendiri dan yang paling dipercayai dalam 
menjelaskan apa yang terkandung di dalam hatinya. 

Al-lmam Al-Junaid 4® pernah berkata: "Semua 
jalan (menuju Allah) terhalang terhadap makhluk 
melainkan mereka yang mengikuti jejak langkah 
Rasulullah H dan menuruti Sunnahnya serta tetap 
berada di jalannya. Ini kerana jalan-jalan kebaikan itu 
kesemuanya terbuka kepada baginda dan mereka yang 
mengikut serta menuruti baginda Ht . " 

Abu Yazid al-Busthami — 6 ^Jjoi iil ^43- pernah suatu 

ketika berbicara bersama sahabat-sahabatnya, "Ayuh 
kalian, bangkitlah supaya kita sama-sama pergi melihat 
hal keadaan si fulan yang mengisytiharkan dirinya 
sebagai wali." Beliau berkata lagi, "setelah kami sampai, 
si fulan tersebut dalam perjalanan menuju ke masjid lalu 
meludah ke arah kiblat." Maka Abu Yazid pun berpaling 
dan tidak memberi salam kepadanya lalu berkata: 
"Fulan ini bukanlah manusia yang boleh dipercayai 
dalam mengamalkan adab-adab yang diajar oleh 
Rasulullah bagaimana dia boleh dipercayai dengan 
dakwaannya yang telah mencapai martabat kewalian 
dan Siddig 10 ?" 

Zunnun al-Misri 11 P pernah berkata: "Topik 
perbicaraan Tasawuf ada empat; cintakan Allah, 
membenci sedikit 12 , mengikut perintah yang diturunkan 
oleh Allah, dan takut dipalingkan daripada hidayah. 
Antara tanda seorang yang mencintai Allah itu adalah 
mengikuti kekasih Allah Ht dari sudut akhlak, 
perbuatan, perintah dan cara hidupnya". 

As-Siriyy as-Saqathi 13 P berkata: "Tasawuf itu 
kata nama kepada tiga pengertian. Pertama; cahaya 
makrifatnya tidak memadamkan cahaya waraknya. 
Kedua; tidak berbicara dengan ilmu batin yang 
menyalahi zahir al-Quran dan as-Sunnah. Ketiga; 
karamat yang dikurniakan kepadanya tidak 
mendorongnya melakukan perkara-perkara yang 
diharamkan oleh Allah . " 

Abu Nasr Bishr al-Hafi P pernah berdialog 
bertemu dengan Rasulullah s, ujar beliau: Aku pernah 
bermimpi bertemu Rasulullah IH, lalu baginda bersabda 
kepadaku; "Wahai Bishr! Tahukah engkau apakah sebab 
Allah melebihkanmu daripada sahabat-sahabatmu?" 
Aku menjawab: "Tidak wahai Rasulullah." Maka 

Rasulullah s pun bersabda; "Hai ini kerana engkau 
sentiasa mengikuti sunahku, berkhidmat kepada orang- 
orang yang soleh, memberi nasihat kepada saudara- 
saudaramu, serta cintakan para sahabat dan ahli 
keluargaku. Inilah yang menyebabkan engkau sampai 
kepada martabat orang-orang abrar u ." 



Abu Yazid bin Thaifur bin 'Isa al Busthami P 
berkata: "Aku pernah terdetik untuk memohon kepada 
Allah supaya mencabut keinginanku terhadap makanan 
dan wanita. Kemudian aku terfikir mana mungkin aku 
meminta sesuatu yang tidak pernah dipohon oleh 
Rasulullah Lantas aku pun tidak memohon 

sedemikian kepada Allah, lalu Allah memelihara 
keinginan nafsuku terhadap wanita sehinggakan aku 
tidak membezakan antara wanita dan dinding." 



Ujar beliau lagi: "Jikalau kamu melihat seorang 
lelaki yang dikurniakan karamah yang banyak sehingga 
boleh terbang di udara, jangan kamu terpedaya. 
Sehinggalah kamu melihat pendiriannya ketika 
melaksanakan perintah dan meninggalkan larangan 
serta memelihara batasan 15 dan melaksanakan syariat". 

Berkata Abu Sulaiman Abdurrahman bin 
'Athiyyah ad-Darani 16 P: " Ada kala aku memperoleh 
sesuatu yang aneh (berupa hikmah) di dalam hatiku. 
Aku tidak akan menerima sesuatu daripadanya kecuali 
dengan disertai dua saksi yang adil; al-Kitab dan as- 
Sunnah". Ucapan beliau: ...menerima sesuatu 

daripadanya iaitu daripada hatinya. 



Berkata Abui Hasan Ahmad bin Abil Hawari 17 P: 
"Sesiapa yang beramal tanpa mengikuti sunnah 
Rasulullah li maka amalannya salah (batal 
amalannya)". 



Abu Hafs Umar bin Salamah Al- Haddad ls P 
berpesan: "Sesiapa yang tidak menimbang amalannya 
pada setiap waktu dengan al-Kitab dan as-Sunnah dan 
tidak menyalahkan lintasan hati, maka janganlah 
engkau letakkannya di kalangan Ahli Sufi . " 



Abui Qasim al-Junaid bin Muhammad berkata: 
"Sesiapa yang tidak menghafaz al-Quran dan tidak 
menulis al-Hadis, maka dia tidak akan diikuti dalam ilmu 
kesufian. Ini kerana ilmu kami (tasawuf) terikat dengan 
al-Kitab dan as-Sunnah . " 



Katanya lagi: "Jalan kami ini (jalan sufi) terikat 
dengan dalil-dalil al-Kitab dan as-Sunnah. Adapun ilmu 
kami (tasawuf) ini terbina daripada hadis-hadis 
Rasulullah M." 






Misi Tokoh Tasawuf 

KE ARAH BERAMAL DENGAN SYARIAT 



: W dn ‘V'-*’ ^ 

4 P 1 j_5n) jj! 4jj| (JbM ^)1 ^J-C- 

y*Ui)1 J c ^_j o L_j <c wvJl ; JU j c jj! ^xj!5 

. ^U! j Jl^ 

^Ijij C J 4jjl £^3 4^>r ,/?ll ; Lv2j 1 (JliSj 

jjfcl—l? ^LjL) J y^i jJl 4^>T j t 4^Jsl 

C 4_aJii-lj |»! jO-'^L) ^1,L*J 4jjl F-LJjI ^3 4^>r < /?llj C p_L*Jl 

jl y^y\ 4^>s^2Jlj c j}Ji£-l Cr^^i 4^>w2Jlj 

f-lpJ-Jlj JL^-I ^3 4*J>r C ^ La 

. AJ^ J\ 



JjJaj *)L*3 j 'y ^3 4^jij 4Jwv%Jl ja\ yA '. U*! JIS 

jj—iu 'y j_s 4 d - ^ y*\ (j^ 5 -? c 4^$N^-L> 

. Vyi o . la i i ^J,L*j 4J0l (Jli t 4 P^lJL> 



^13-gf 




Misi Tokoh Tasawuf 

KE ARAH BERAMAL DENGAN SYARIAT 



Berkata Abu Osman Said bin Ismail al-Hiri 19 P: 
Apabila berubah keadaan Abu Osman lalu si anak tidak 
berpuas hati. Lalu si anak mengoyakkan baju, maka Abu 
Osman membuka matanya 20 . Beliau berkata: 
"Sentiasalah dengan as-Sunnah. Wahai anakku, apa 
yang di zahir itu merupakan petanda kesempurnaan 
batin (jangan menyalahi hukum). " 

Katanya lagi: "Berdamping dengan Allah itu 
dengan adab yang baik dan sentiasa mengagungkan- 
Nya. Manakala berdamping dengan Rasulullah Jf pula 
adalah dengan mengikuti sunnahnya dan mengamalkan 
ilmu zahir 21 (hukum syarak). Sementara mendampingi 
para wali Allah adalah dengan menghormati dan 
berkhidmat kepada mereka. Mendampingi keluarga 
adalah dengan akhlak yang mulia. Mendampingi 
teman-teman pula adalah dengan menggembirakan 
mereka selagi mana tidak membawa kepada dosa. 
Mendampingi golongan jahil pula adalah dengan 
mendoakan serta mengasihi mereka . " 

Katanya lagi: "Sesiapa yang sunnah memerintah 
di dalam dirinya sama ada perkataan atau perbuatan 
maka dia tidak akan keluar dari lidahnya kecuali 
hikmah. Sesiapa yang hawa nafsu memerintah di dalam 
dirinya sama ada pada perbicaraan dan perbuatan 
maka tidak akan keluar dari perbicaraannya kecuali 
bid'ah." Firman Allah Taala yang bermaksud: " dan jika 
kamu taat kepadanya nescaya kamu beroleh hidayah 
petunjuk." {Surah an-Nur: 54} 

Abui Hasan Ahmad bin Muhammad an-Nuri 22 P 
berkata: "i Barang siapa yang kamu lihat dia berdoa 
kepada Allah dalam keadaan mengeluarkannya dari 
batas syarak maka janganlah kamu dekatinya." 



Abui Fawaris shah bin Sujak al-Karmani 23 P 
berkata: "Sesiapa yang menundukkan pandangannya 
daripada perkara-perkara haram, menahan dirinya 
daripada syahwat, sentiasa menghiasi batinnya dengan 
muragabah dan diikuti luarannya dengan mengikuti 
sunnah serta menjaga dirinya dengan makanan yang 
halal, nescaya firasat 24 tidak akan tersalah". 



Abui Abbas Ahmad Bin Muhammad Bin Sahi Bin 
Atho al-Adami 25 P berkata: "Sesiapa yang sentiasa 
mengamalkan adab-adab yang ditetapkan oleh syariat, 
nescaya Allah akan menerangi hatinya dengan nur 
makrifat 26 dan mengurniakannya kemudahan dalam 
mengikuti sunnah Nabi $$ pada perintah-perintah 
baginda, tingkah laku dan keperibadiannya". 



Ujar beliau lagi: "Setiap kali kamu ditanya dengan 
sesuatu persoalan, maka jawablah berpandukan ilmu 
yang benar. Jika kamu tidak menemui jawapan, maka 
carilah penyelesaiannya berdasarkan hikmah. Jika tidak, 
pertimbangkanlah dengan tauhid. Jika kamu tidak 
temukannya pada 3 tempat ini, maka lemparkan 
masalah itu ke wajah Syaitan 27 ". 

Abu Hamzah al-Baghdadi Al-Bazzar 28 P berkata: 
"Sesiapa yang mengetahui jalan Allah M, maka Allah 
akan mudah jalan menuju-Nya. Tiada petunjuk untuk 
menuju jalan Allah melainkan mengikuti Rasulullah H 
dalam segenap keadaan, perbuatan dan perkataan 
baginda. " 

Abu Ishak Ibrahim bin Daud ar-Roqqi 29 P berkata: 
"Antara tanda hakikat kecintaan kepada Allah H adalah 
mengutamakan kepatuhan kepada-Nya dan mengikuti 
jejak langkah Nabi 3H." 

Mimsyad Ad-Dinawari 30 P berkata: "Adab 

seorang penuntut adalah sentiasa menjaga kehormatan 
para Ulama, khidmat teman-teman dan mengelakkan 
diri daripada sebab-sebab keduniaan serta menjaga 
adab-adab syarak ke atas dirinya". 

Abu Muhammad Abdullah bin Manazil 31 P 
berkata: "Tiada seorang pun yang melalaikan satu 
kewajipan dari kewajipan-kewajipan melainkan Allah 
akan timpakan bala ke atasnya dengan melalaikan 
Sunnah-sunnah. Tiada seorang pun yang dibala dengan 
melalaikan Sunnah melainkan dikhuatiri akan dibala 
dengan bida'h." 

realiti Asya'irah 



Sesungguhnya masih ramai di kalangan umat 
Islam yang masih tidak mengenali mazhab Asya'irah dan 
tidak tahu siapakah mereka itu Asya'irah 32 , juga tidak 
pernah mengenal metodologi Asya'irah di dalam Akidah. 
Sebahagian daripada umat Islam ada yang tidak merasa 
takut mentohmah golongan Asya'irah dengan tuduhan 
sesat dan keluar daripada agama serta tuduhan tidak 
percaya dengan sifat-sifat Allah. 

Kejahilan mengenai mazhab Asya'irah menjadi 
sebab berpecahnya kesatuan Ahli Sunnah 33 dan keadaan 
mereka menjadi kucar-kacir sehingga golongan yang 
jahil ini menyifatkan Asya'irah tergolong daripada 
golongan yang sesat. Aku tidak tahu bagaimana boleh 
disamakan antara golongan yang beriman dan golongan 
yang sesat? Bagaimana boleh menjadi setaraf antara 
Ahli Sunnah dan pelampau Mu'tazilah 34 iaitu golongan 
al-Jahmiyyah? Firman Allah H yang bermaksud: "Patut 
kah Kami (berlaku tidak adil, dengan) menjadikan 
orang-orang Islam (yang taat), sama seperti orang- 
orang yang berdosa (yang kufur ingkar)?" { ai-Qaiam: 35 } 

Asya'irah: "Mereka merupakan tokoh-tokoh Imam yang 
mendapat petunjuk terdiri daripada Ulama kaum 
Muslimin yang ilmu mereka memenuhi timur dan barat 
dan umat mengiktiraf kelebihan dan ilmu mereka. 
Merekalah ulama Ahli Sunnah dan juga merupakan 
Ulama kepada Ulama Ahli Sunnah yang sentiasa berdiri 
teguh menangkis fa hama n sesat Mu'tazilah". 

Merekalah golongan yang disifatkan oleh 
Syeikhul Islam ibn Taimiyah 35 P dalam suatu 
kenyataannya di dalam kitab "ol-Fotowo" jilid keempat: 
"Ulama-ulama adalah golongan pembela ilmu-ilmu 
agama. Sementara golongan Asya'irah adalah pembela 
usuluddin" 

Golongan Asya'irah terdiri daripada kelompok 
besar Ulama Hadis, Feqah dan Tafsir seperti Syeikhul 
Islam Ahmad bin Hajar al-Asqolani 36 P yang merupakan 
guru kepada Ulama Hadis tanpa dapat disangkal lagi dan 
juga pengarang kitab "Fathul Bari syarah Sohih Bukhari". 
Beliau bermazhab Asya'irah dan kitabnya sentiasa 
menjadi rujukan Ulama. 

Antaranya lagi adalah guru kepada Ulama Ahli 
Sunnah Imam an-Nawawi 37 P, pengarang kitab "Syarah 
Sohih Muslim" dan karangan-karangan yang masyhur. 
Beliau juga bermazhab Asya'irah. 

Guru kepada Ulama Tafsir al-lmam al-Qurthubi 38 
P pengarang "al-Jami' li Ahkam al-Quran" juga 
bermazhab Asya'irah. 

Demikian juga halnya Syeikhul Islam Ibnu Hajar 
al-Haitami 39 P, penulis kitab "az-Zawajir a'n Igtirafil 
Kabair ". Beliau juga bermazhab Asya'irah. 

Begitu juga keadaannya dengan Guru kepada 
Ulama Feqah dan Hadis, al-lmam al-Hujjah at-Thabt 
Zakaria al-Ansori 40 P. Beliau bermazhab Asya'irah. 



Imam Abu Bakr al-Baqillani 41 P, Imam al-Asqolani 
P, Imam an-Nasafi 42 P, Imam ash-Sharbini 43 P, Abu 
Hayyan an-Nahwi 44 P pengarang tafsir "al-BahruI 
Muhit", Imam Ibnu Juzai 45 P penulis kitab "at-Tashil fi 
ulumi at-Tanzil" dan lain-lain lagi. Kesemua mereka 
adalah Imam-imam Asya'irah. 



Jika kita mahu menghitung tokoh-tokoh Ahli 
Hadis, Ahli Tafsir dan Ahli Feqah yang terdiri daripada 
Ulama Asya'irah, nescaya sukar untuk dihitung dan 
memerlukan karangan yang panjang bagi menyebut 
nama-nama ulama yang disegani yang mana keilmuan 
mereka memenuhi timur dan barat. Sesungguhnya 
menjadi kewajipan mengembalikan sesuatu yang indah 
kepada pemiliknya dan memperkenalkan kelebihan 
kepada Ahli Ilmu dan mereka yang diberi kelebihan. 
Mereka inilah para Ulama dan tokoh-tokoh 
cendekiawan yang telah berjasa besar berkhidmat 
kepada syariat penghulu segala Rasul. 

Kebaikan apa lagi yang diharapkan pada diri kita 
jika kita melemparkan tuduhan kepada Ulama-ulama 
dan salaf as-Soleh 46 dengan penyelewengan dan 
kesesatan? 

Bagaimana Allah akan membuka pintu (ilham) 
untuk kita mengambil manfaat daripada ilmu mereka 
jika kita menganggap mereka golongan yang 
menyeleweng dan tergelincir dari landasan Islam? 



Aku berani katakan: Adakah wujud dari kalangan 
pemegang ijazah kedoktoran dan cerdik pandai pada 
hari ini yang mampu untuk menyumbangkan jasa 
seperti mana yang telah dilakukan oleh dua tokoh Imam 
ini; Syeikhul Islam Ibnu Hajar al-Asqolani dan Imam an- 
Nawawi -semoga Allah melimpahkan rahmat dan reda- 
Nya kepada mereka berdua- demi khidmat kepada 
Sunnah yang suci ini? 



Maka, bagaimana kita boleh menuduh mereka 
berdua - dan seluruh Ulama' Asya'irah - dengan 
tuduhan sesat sedangkan kita memerlukan ilmu 
mereka? 



Bagaimana kita hendak mengambil ilmu daripada 
mereka yang berada di dalam kesesatan? Imam Ibnu 
Sirin 47 P pernah berkata: "Ilmu ini adalah sebahagian 
daripada agama, maka perhatikanlah daripada siapa 
kamu mengambil agama kamu. " 

Adalah terlebih baik mereka yang menentang 
(Asya'irah) menyatakan: "Sesungguhnya mereka 

Asya'irah U berijtihad dan tersalah dalam 
mentakwilkan sifat-sifat (Allah). Sepatutnya mereka 
tidak mengikut jalan (Asyai'rah) ini daripada kita 
melemparkan mereka dengan tuduhan 
penyelewengan dan kesesatan serta kita akan marah 
apabila ada yang mengkategorikan mereka sebagai 
Ahli Sunah wal Jamaah". 



Jika Imam an-Nawawi, al-Asqolani, al-Qurtubi, al- 
Baqillani, al-Fakhrur Razi 48 , al-Haitami, Zakariya al- 
Ansori dan selain mereka daripada Ulama-ulama besar 
dan pakar dalam bidang masing-masing yang tidak ada 
tandingannya, bukan Ahli Sunnah wal Jamaah, maka 
siapa lagi? 

Sesungguhnya aku menyeru dengan penuh 
keikhlasan kepada para dai'e dan mereka yang berjuang 
dalam medan dakwah agar sentiasa bertakwa kepada 
Allah dalam menyatakan sesuatu tentang urusan umat 
Nabi Muhammad Ht terutamanya yang berkaitan 
dengan Ulama' dan Fukaha' yang terbilang. Umat Nabi 
Muhammad |g akan sentiasa berada dalam kebaikan 
sehingga hari kiamat dan tiada kebaikan yang akan 
dicapai jika kita tidak mengenal kedudukan dan 
kelebihan para Ulama'. 

